Liverpool-stjernen står høyt på nordmannens ønskeliste, melder britiske medier.
Ronny Deila kan sikre seg sin første tittel som Celtic-manager søndag ettermiddag. Hans neste trofe kan bli Steven Gerrards signatur. Foto: NTB scanpix
Liverpool-legenden Steven Gerrard forlater rødtrøyene til fordel for amerikanske Los Angeles Galaxy neste sesong. MLS har vinterpause fra desember til mars, noe Ronny Deila ser ut til å ville nyttiggjøre seg av neste år.
Følg Celtic — Dundee United direkte fra 15.30!
Ifølge Sunday People er Celtic-manageren lysten på å lokke 34-åringen til Glasgow, skriver Daily Mirror.
Gerrard har kun spilt for Liverpool i løpet av sin karriere. En overgang eller et lån til en annen Premier League-klubb vil være utelukket. Dermed får vi ikke se noe av det Gerrards tidligere landslagskollega Frank Lampard har gjort.
Sistnevnte tilhører MLS-klubben New York City, men ble sporenstreks sendt på lån til samarbeidsklubben Manchester City. I den lyseblå trøya har Lampard blant annet scoret mot sin tidligere arbeidsgiver Chelsea.
Slik er vi vant til å se han. Steven Gerrard feirer et mål for Liverpool. Foto: Matt West/Matt West / BPI
Den britiske avisen heveder å vite at Gerrard også vil ha muligheten til å returnere til gamleklubben i MLS vinterpause. Han skal også ha mulighet til å trene med klubben når han vil.
Kaptein på bytur
Hvis Gerrard trer på seg den grønne— og hvitstripede Celtic-drakten, kan havne danne en midtbaneduo med Skottland-kaptein Scott Brown. Han har vært i hardt vær de siste dagene. Celtic-yndlingen valgte å ta seg enfuktig bytur tidligere denne uken, kun dager før Celtic spiller ligacupfinale mot Dundee United.
Den går søndag klokken 17 på nasjonalarenaen Hampden Park. Ronny Deila jakter der sitt første trofé i Skottland.
Har vunnet cupen før
Deila har god erfaring med cupfinaler tidligere.
Som Strømsgodset-trener vant han den norske cupen i 2010. Glenn Andersen og Ola Kamara scoret målene da drammenslaget kontrollert beseiret overraskelseslaget Follo 2-0.
Celtic har vunnet den skotske ligacupen hele 14 ganger. Sist gang var i 2009, da de beseiret erkerivalen Rangers 2-0 etter ekstraomganger. Aiden McGeady og Darren O'Dea scoret målene den gangen.